Аргуэру — Тыркум
Къыпэщылъ зэпеуэхэм «Спартак-Налшыкым» илъэс къэс Тыркум зыщыхуегъэхьэзыр. Мис аргуэруи блыщхьэ кIуам ар абы ежьащ.
Къэбэрдей-Балъкъэрым и къалащхьэм тхьэмахуитIкIэ зыщызыгъэса налшыкдэсхэм иджы Тыркум и Анталье щIыпIэм щыпащэнущ. Абы «Спартак-Налшыкым» зэныбжьэгъугъэ зэIущIищ щригъэкIуэкIынущ. Хьэрхуэрэгъухэр къыщыхахынур нэхъ иужьыIуэкIэщ.
Ди командэм къыхагъэхьэну зыкIэлъыплъ щIалэ зыбжанэ Тыркум здашащ. Абыхэм зыкъызэрагъэлъагъуэм елъытауэ адэкIи ядэлэжьэнущ. ЗэкIэ накъыгъэм и 31 пщIондэ бэджэнду къащтащ Колумбием щыщ гъуащхьэхъумэныкъуэ Флорес Карлос Андреас Руа. Ар Юрмалэ (Латвие) и «Спартак»-м кърашащ. Налшыкдэсхэм иджыри цIыхуибгъу зыха- гъэхьэну хуитщ.
«Спартак-Налшыкым» и тренер нэхъыщхьэу щыта Красножан Юрэ къигъэзэжыну языныкъуэ хъыбарегъащIэ IэнатIэхэм ирахьэжьа псалъэма-къыр пцIыуэ къыщIэкIащ. Ардыдэращ пхужыIэнур «Мордовия»-м бэджэнду иратауэ щыта Концедалов Романи теухуауи.
Хьэтау Ислъам.
